आलू लदे ट्रक से 21सौ पाउच देसी शराब बरामद, 2 गिरफ्तार - Akhand Bharat News
Home बिहार पटना आलू लदे ट्रक से 21सौ पाउच देसी शराब बरामद, 2 गिरफ्तार
पटना(ब्यूरो)– बिहार में शराबबंदी कानून लागू होने के बावजूद भी शराब मिलने का सिलसिला थमने का नाम नहीं ले रहा है| ताजा मामला है पटना सिटी के मलसलामी थाना क्षेत्र के झिझरी बाग इलाके का तस्करी का तरीका ऐसा कि पुलिस भी चौंक जाए| जी हां, तस्कर शराब को एक आलू लदे मिनी ट्रक में छुपा कर ला रहे थे. शराब के पाउच को आलू के बोरियों के बीच छुपाया गया था|| ताकि किसी को भनक न लग सके|
दरअसल पुलिस को एक गुप्त सूचना मिली थी कि तस्कर शराब की बड़ी खेप झारखंड से ला रहे हैं जिसपर कार्रवाई करते हुए पुलिस ने छापेमारी को अंजाम दिया| छापेमारी के दौरान ट्रक से झारखंड निर्मित 21 सौ पाउच मसालेदार शराब बरामद हुई. साथ ही दो लोगों को भी गिरफ्तार किया गया है| अभी आलू का सीजन चल रहा है जिसका फायदा शराब तस्कर उठाना चाहते थे|
पुलिस सूत्रों के मुताबिक पुलिस ने आलू के नौ बोरे से कुछ 21 सौ मसालेदार शराब के पाउच को बरामद किया है. वहीं पुलिस इस मामले में गिरफ्तार लोगों से पूछताछ कर रही है. जिसके आधार पर आगे की कार्रवाई की जाएगी|
हिंदी समाचार- से जुड़े अन्य अपडेट लगातार प्राप्त करने के लिए लाइक करें हमारा फेसबुक पेज और आप हमें ट्विटर पर भी फॉलो कर सकते हैं ||
Previous articleफर्नीचर व्यवसायी से गोली मार 30 हजार की लूट
Next articleAAP के बिहार कार्यालय में लगा ताला, नहीं रहा अब कोई ‘आशियाना’